
ΑΠΟΦΑΣΕΙ Σ 

Αοιθ. Τ/16082 (1) 

Έγκριση χωροθέτησης - παραχώρησης καταφυγίου του¬ 
ριστικών σκαφών στον Πλαταμώνα Πιερίας. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Κεφ. Γ’ του Ν. 2160/1993 (118 Α’) 
όπως τροποποιήθηκε και ισχύει. 

2. Τις διατάξεις του Π.Δ. 27/96 (ΦΕΚΙΘΑ’) περί συγχώ¬ 
νευσης των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης. 

3. Τις διατάξεις του Π.Δ. 388/24.10.2001 (ΦΕΚ 254 Α’) 
περί διορισμού Υπουργών, Αναπληρωτή Υπουργού και 
Υφυπουργών. 

4. Τις διατάξεις του Π.Δ. 142/12.6.2001 (ΦΕΚ 123 Α’) πε¬ 
ρί σύστασης Γενικής Γραμματείας Τουρισμού στο Υπουρ¬ 
γείο Ανάπτυξης. 

5. Την Τ/14867/2.12.2003 Κοινή Απόφαση Πρωθυπουρ¬ 
γού και Υπουργού Ανάπτυξης περί διορισμού Γενικού 
Γραμματέα Τουρισμού στη Γενική Γραμματεία Τουρι¬ 
σμού του Υπουργείο Ανάπτυξης (Φ.Ε.Κ. 278 Γ’). 

6. Το 313/19.9.2001 (Φ.Ε.Κ. 211 Α’) Π.Δ περί μεταφοράς 
αρμοδιοτήτων από τον ΕΟΤ στο Υπουργείο Ανάπτυξης 
και στις Περιφέρειες, σύσταση υπηρεσιών και θέσεων 
προσωπικού στη Γενική Γραμματεία Τουρισμού και στις 
Περιφέρειες, μεταφορά πόρων και ρύθμιση των αναγκαί¬ 
ων λεπτομερειών. 


7. Την 485/31.10.2001 (Φ.Ε.Κ. 1484 Β’) Κοινή Απόφαση 
του Πρωθυπουργού και Υπουργού Ανάπτυξης περί ανά¬ 
θεσης αρμοδιοτήτων στους Υφυπουργούς Ανάπτυξης. 

8. Την Τ/5735/3.6.2003 Απόφαση (Φ.Ε.Κ. 761 Β’) όπως 
τροποποιήθηκε με την ΑΠΤ/15363 ομοία, περί συγκρότη¬ 
σης της Επιτροπής Τουριστικών Λιμένων του άρθ. 30 του 
Ν. 2160/93 όπως αντικαταστάθηκε με τις διατάξεις του 
άρθ. 38 του Ν. 3105/03. 

9. Το 20/ 94 /ομ /8.1.2001 έγγραφο της Διεύθυνσης Τεχνι¬ 
κών Υπηρεσιών της Νομαρχιακής Αυτοδιοίκησης Πιερίας. 

10. Το 20/7391/03.10.2001 έγγραφο της Νομαρχιακής 
Αυτοδιοίκησης Πιερίας περί αναρτήσεως επί 40ήμερο 
του αιτήματος στη Νομαρχιακή Αυτοδιοίκηση σύμφωνα 
με τις διατάξεις της παρ.7 του άρθ.27 του Ν. 2636/98. 

11. Το 5047/6.8.2001 έγγραφο του Δήμου Ανατολικού 
Ολύμπου περί αναρτήσεως επί 40ημερο του αιτήματος 
στο Δημοτικό Κατάστημα σύμφωνα με τις διατάξεις της 
παρ. 7του αρθ. 27 του Ν. 2636/98. 

12. Το 542/598/03/03.06.2003 έγγραφο της Δ/νσης Α2 
του ΓΕΝ. 

13. Το Φ4 / 3-2/ 1417/18.4.2003 έγγραφο της Εφορίας 
Ενάλιων Αρχαιοτήτων του ΥΠ.ΠΟ. 

14. Το απόσπασμα της 133/2001 απόφασης του Δημο¬ 
τικού Συμβουλίου του Δήμου Αν. Ολύμπου. 

15. Το 139/9.4.2003 αίτημα του Λιμενικού Ταμείου Ν. 
Πιερίας. 

16. Τα 162/19.6.2003 και 163/16.7.2003 Πρακτικά της 
Επιτροπής Τουριστικών Λιμένων του άρθρου 30 του Ν. 
2160/93. 

17. Το γεγονός ότι από τις διατάξεις της παρούσας, δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Εγκρίνουμε, σύμφωνα με τις διατάξεις του άρθρ. 34 
του Ν.2160/93,όπως αντικαταστάθηκε με το άρθρ. 27 
παρ.7 του Ν.2636/98, τη χωροθέτηση καταφυγίου τουρι¬ 
στικών σκαφών στον Πλαταμώνα Πιερίας εντός του υφι¬ 
στάμενου λιμένα, σύμφωνα με την υποβληθείσα μελέτη, η 
οποία περιλαμβάνει την τεχνική περιγραφή και την οριζο- 
ντιογραφία (αρ. σχεδίου 1) του έργου, που συντάχθηκε 
από την Νομαρχιακή Αυτοδιοίκηση Πιερίας και αποτελεί 
αναπόσπαστο μέρος της παρούσας. 

Το καταφύγιο προβλέπεται να έχει: 

- Δυναμικότητα 96 θέσεις ελλιμενισμού. 

- Επιφάνεια χερσαίας ζώνης 3.190,00 τ.μ. 

- Επιφάνεια θαλάσσιας ζώνης 21.950,14 τ.μ. 

Σύμφωνα με την μελέτη προβλέπεται η κατασκευή των 
παρακάτω έργων: 

α) Ο υφιστάμενος μώλος μήκους 120,00 μέτρων και μέ¬ 
σου πλάτους 7.00 μέτρων, θα θωρακισθεί σε μήκος 50,00 
μ., και θα διανοιχθεί οπή ανανέωσης των υδάτων. Επίσης 
στην θέση εκβολής του αγωγού όμβριων δίπλα στον υπή¬ 
νεμο μώλο, θα γίνει οριοθέτηση της τραπεζοειδούς δια- 
τομής με διάστρωση σαρζανετιών και κατασκευή μικρού 
τεχνικού έργου (γέφυρα). 

β) Η υφιστάμενη παραλιακή κρηπίδωση επεκτείνεται σε 
μήκος 20,20 μ. και πλάτος 8,00 μ. (τμήμα Β-Β1) έως το ση¬ 
μείο Α14 και στην συνέχεια κατασκευάζεται το τμήμα της 
προβλήτας Β-Γ-Μ2-Μ2'-Α3. 

γ)Κατασκευάζεται υπήνεμος μώλος Γ1-Δ-Δ1-Μ2 μή¬ 
κους 80,00 μ. και πλάτους 6,00 μ. 

-Στο Ο.Τ. (1) θα κατασκευασθεί κτίριο διοίκησης 7.00 X 
15.00 = 105,00 τ.μ, δεξαμενή ελαιωδών καταλοίπων 
3.00X6.00 = 18.00 τ.μ, δεξαμενή πετρελαίου και θα δια¬ 
μορφωθεί χώρος στάθμευσης αυτοκινήτων 24 θέσεων. 

Η έγκριση χωροθέτησηςτου ως άνω καταφυγίου παρέ¬ 
χεται υπό τις εξής προϋποθέσεις: 

- Να προβλεφθεί δεξαμενή για τη συγκέντρωση και κα- 
τακάθιση των ελαιωδών καταλοίπων. 

- Να κατασκευαστεί δίκτυο πυρόσβεσης, το οποίο θα 
εγκριθεί από την οικεία Πυροσβεστική Υπηρεσία και να 
τηρηθούν οι διατάξεις της 10/2002 ( ΦΕΚ 884 Β’) Πυρο¬ 
σβεστικής Διάταξης. 

- Να προβλεφθεί τρόπος αποκομιδής, διαχείρισης και 
διάθεσης των βιολογικών καταλοίπων,σε σύνδεση με το 
σύστημα του βιολογικού καθαρισμού της πόλης. 

- Να προβλεφθεί δυνατότητα παροχής σωστικών μέσων 
και μέσων προστασίας έναντι ναυτιλιακών κινδύνων. 

- Να διατίθενται από τον φορέα διαχείρισης υλικά και 
μέσα απορρύπανσης, που θα υποδειχθούν από την οικεία 
Λιμενική Αρχή και να τηρούνται τα προβλεπόμενα από τον 
Ν. 743/77 (ΦΕΚ 319 Α’) και την 3418/07/02 (ΦΕΚ 712 Β’) 
κοινής υπουργικής απόφασης «Μέτρα και όροι για τις λι¬ 
μενικές εγκαταστάσεις παραλαβής αποβλήτων, που πα- 
ράγονται στα πλοία και καταλοίπων φορτίων». 

- Να εκδοθεί πριν από την έναρξη των εργασιών, η προ- 
βλεπόμενη στο άρθρο 260 του Γενικού Κανονισμού Λιμέ¬ 
νων άδεια από την οικεία Λιμενική Αρχή, η οποία και θα 
υποδείξειτυχόν απαραίτητα μέτρα για την προστασία του 
θαλάσσιου περιβάλλοντος και την αποφυγή ατυχημάτων 
κατά τη διάρκεια εκτέλεσης των έργων. 

- Να φωτοσημανθούν τα έργα σύμφωνα με τις οδηγίες 
της Υπηρεσίας Φάρων. 

- Τα βυθοκορήματα από τις εκσκαφές να απορριφθούν 
σε βάθη μεγαλύτερα των πενήντα (-50,00) μέτρων, η ισο¬ 
βαθής των οποίων διέρχεται δύο (2) ναυτικά μίλια Βορει- 
ανατολικά της θέσεως κατασκευής των έργων η να ενα- 
ποτεθούν σε κατάλληλο προς τούτο χώρο στην ξηρά. 

- Να εξασφαλισθεί ότι τα βάθη στα πρόσγεια του έργου 
θα είναι μεγαλύτερα από εκείνα στο εσωτερικό της λιμε- 
νολεκάνης, που θα δημιουργηθεί. 

- Νατοποθετηθούν ελαστικά παραβλήματαπαράτις θέ¬ 
σεις παραβολής των σκαφών, προς αποφυγή ενδεχόμε¬ 
νων ναυτιλιακών κινδύνων. 

- Να ενημερωθεί εγκαίρως η Υδρογραφική Υπηρεσία 
για την ημερομηνία έναρξης των εργασιών και το προ- 
βλεπόμενο πέρας τους, προκειμένου να προβεί στην έκ¬ 
δοση των σχετικών προαγγελιών για την ενημέρωση των 
ναυτιλομένων. 


- Μετά το πέρας εκτέλεσης των εργασιών κατασκευής, 
να αποσταλεί στην ανωτέρω Υπηρεσία λεπτομερής ορι- 
ζοντιογραφία και ακριβές βυθομετρικό διάγραμμα προ¬ 
κειμένου ναπροβείστηνενημέρωσητωναντίστοιχωνΧΕΕ 
και λοιπών ναυτιλιακών βοηθημάτων. 

- Να τηρηθούν απαρέγκλιτα οι διατάξεις του Ν. 3028/02 
(Φ.Ε.Κ. 153/Α’/28. 6.2002) "Για την προστασία των αρχαι¬ 
οτήτων και εν γένειτης Πολιτιστικής Κληρονομιάς". 

- Οι υπεύθυνοι του έργου να ειδοποιήσουν τουλάχιστον 
ένα (1) μήνα πριν την έναρξη των εργασιών την Εφορεία 
Εναλίων Αρχαιοτήτων για την κατά νόμο εποπτεία τους. 

- Όλες οι εκσκαφικές εργασίες να γίνουν υπό την επο¬ 
πτεία του φύλακα αρχαιοτήτων της περιοχής και για τον 
λόγο αυτό, θα πρέπει να ενημερωθούν εγκαίρως για την 
έναρξη των εργασιών οι συναρμόδιες Εφορείες Αρχαιο¬ 
τήτων. 

2. Με την παρούσα απόφαση, το Ελληνικό Δημόσιο, 
όπως νομίμως εκπροσωπείται, παραχωρεί σύμφωνα με 
τις διατάξεις της παρ.7 άρθ.34του Ν.2160/93,όπως αντι- 
καταστάθηκε με τις διατάξεις της παρ.7 άρθ.27 
Ν.2636/98,τη χρήση και εκμετάλλευση του καταφυγίου 
τουριστικών σκαφών, στον Πλαταμώνα Πιερίας, στο Λιμε¬ 
νικό Ταμείο Πιερίας (φορέα διαχείρισης του καταφυγίου 
τουριστικών σκαφών). 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 

Η παραχώρηση της χρήσης και εκμετάλλευσης του κα¬ 
ταφυγίου τουριστικών σκαφών, αρχίζει από τη δημοσίευ¬ 
ση της παρούσας και λήγει μετά τριάντα τρία (33) χρόνια 
την αντίστοιχη ημερομηνία. 

Η διάρκεια παραχώρησης δύναται να παραταθεί πριν 
την προβλεπόμενη λήξη, για μια επιπλέον δεκαετία, εφό¬ 
σον υπάρχει σχετικό αίτημα του φορέα διαχείρισης και 
προσαρμοστούν οι όροι της παραχώρησης (αντάλλαγμα 
κ.λ.π) στις τότε κρατούσες συνθήκες. 

Το καταβλητέο στο Δημόσιο (Δ.Ο.Υ Κατερίνης) ετήσιο 
αντάλλαγμα για την παραχώρηση της χρήσης και εκμε¬ 
τάλλευσης του καταφυγίου, ορίζεται στο ποσό των πέντε 
χιλιάδων επτακοσίων εξήντα (5.760) ευρώ και θα κατα¬ 
βάλλεται στην οικεία Δ.Ο.Υ μέσα στο πρώτο εικοσαήμερο 
κάθε έτους παραχώρησης, αρχής γενομένης από τη δη¬ 
μοσίευση της παρούσας. 

Το ετήσιο αντάλλαγμα θα αναπροσαρμόζεται αυξητικά 
στην αρχή κάθε έτους παραχώρησης, κατά το ποσοστό 
αύξησης του τιμαρίθμου κόστους ζωής του προηγούμε¬ 
νου έτους, όπως προσδιορίζεται απότηνΤράπεζατης Ελ¬ 
λάδος ή άλλη κατά νόμο αρμόδια Υπηρεσία. 

Η ως άνω προσαύξηση ισχύει από το δεύτερο έτος πα¬ 
ραχώρησης και εφεξής. 

Τυχόν οφειλόμενο τέλος χαρτοσήμου βαρύνει εξ ολο¬ 
κλήρου τον φορέα διαχείρισης. 

Η καταβολή του ανταλλάγματος, δεν αναστέλλεται από 
οποιονδήποτε λόγο, διέπεται δε από τις διατάξεις περί εί¬ 
σπραξης δημοσίων εσόδων. 

Τα πάσης φύσεως έργα του καταφυγίου τουριστικών 
σκαφών, πρέπει να εκτελεσθούν, σύμφωνα με τις εγκε¬ 
κριμένες μελέτες, τις απαιτούμενες κατά περίπτωση 
άδειες και τους κανόνες της επιστήμης και της τέχνης. 

Τα προβλεπόμενα πάσης φύσεως έργα και εγκαταστά¬ 
σεις θα πρέπει να έχουν ολοκληρωθεί εντός τριών ετών 
από τη δημοσίευση της παρούσας. 

Σε περίπτωση παράβασης του προαναφερόμενης προ¬ 
θεσμίας ολοκλήρωσης του έργου με υπαιτιότητα του φο- 

ρέα διαχείρισης, θα επέρχονται σε βάρος του οικονομι¬ 
κές κυρώσεις, που συνίστανται σε ποσοστό 1/12 του ετή¬ 
σιου ανταλλάγματος για κάθε μήνα καθυστέρησης. 

Ο φορέας διαχείρισης υποχρεούται: 

- Να λειτουργεί το καταφύγιο όλο το χρόνο, να το δια¬ 
τηρεί σε καλή κατάσταση από πλευράς εγκαταστάσεων 
και παρεχομένων υπηρεσιών και να μεριμνά για την συ¬ 
ντήρηση και τις αναγκαίες επισκευές των έργων αυτού, 
συμμορφούμενος προς τις τυχόν υποδείξεις των αρμο¬ 
δίων οργάνων, που θα πραγματοποιούν τακτικούς και 
έκτακτους ελέγχους, τόσο κατά την διάρκεια κατασκευής 
των έργων όσο και καθ'όλη την διάρκεια λειτουργίας του 
καταφυγίου. 

- Να λαμβάνει όλα τα αναγκαία μέτρα σύμφωνα με τις 
κείμενες διατάξεις και τα οριζόμενα στον Τ/9803/ 
5.9.2003 (ΦΕΚ 1323 Β’) Γενικό Κανονισμό Λειτουργίας 
Τουριστικών Λιμένων,για την προστασία του περιβάλλο¬ 
ντος, την ευταξία και καθαριότητα του καταφυγίου καθώς 
και για την ασφάλεια και προστασία των ελλιμενιζομένων 
σκαφών και χρηστών αυτού. 

Για την εξασφάλιση της εμπρόθεσμης καταβολής του 
καταβλητέου ανταλλάγματος και της προσήκουσας εκ¬ 
πλήρωσης των όρων της παρούσας, ο φορέας διαχείρι¬ 
σης παρέδωσε στην Διεύθυνση Θαλάσσιου Τουρισμού 
και Τουριστικών Λιμένων, το 25003 Γραμμάτιο Σύστασης 
Παρακαταθήκης (Γραφείο Παρακαταθηκών Α’ Κατερί¬ 
νης) ποσού πέντε χιλιάδων επτακοσίων εξήντα (5.760) ευ¬ 
ρώ υπέρ του Ελληνικού Δημοσίου ( Υπουργείο Ανάπτυ¬ 
ξης/Γενική Γ ραμματεία Τουρισμού). 

Σε κάθε αναπροσαρμογή του ανταλλάγματος, η ως άνω 
εγγύηση θα πρέπει να συμπληρώνεται ή αντικαθίσταται 
ώστε να είναι ισότιμη του εκάστοτε νέου ανταλλάγματος. 

Το Δημόσιο δικαιούται να εισπράττει από την εγγύηση, 
κάθε οφειλή του φορέα διαχείρισης από ανταλλάγματα, 
ποινικές ρήτρες, πρόστιμα κ.λ.π. και γενικά κάθε απαίτη¬ 
ση, που πηγάζει από τυχόν παραβάσεις των όρων της πα¬ 
ραχώρησης. 

Η προαναφερόμενη εγγύηση, θα παραμείνει στο Δημό¬ 
σιο μέχρι την λήξη ή την καθ’ οιονδήποτε τρόπο λύση της 
παραχώρησης. 

Γ ια την καλή και έγκαιρη εκτέλεση των έργων, ο φορέ¬ 
ας διαχείρισης θα πρέπει, πριν την έναρξη των εργασιών 
κατασκευής του καταφυγίου, να προσκομίσει στη Διεύ¬ 
θυνση Θαλάσσιου Τουρισμού και Τουριστικών Λιμένων, 
εγγυητική επιστολή ή Γ ραμμάτιο Σύστασης Παρακατα¬ 
θήκης, υπέρ του Ελληνικού Δημοσίου/ Υπουργείου Ανά¬ 
πτυξης/ Γεν. Γραμματείας Τουρισμού, χρηματικού πο¬ 
σού, ίσου με το 5% επί του προϋπολογιζομένου κόστους 
επένδυσης. Η ως άνω εγγύηση θα επιστραφεί στον φο¬ 
ρέα διαχείρισης τρεις μήνες μετά την προσήκουσα ολο¬ 
κλήρωση του συνόλου των έργωντου καταφυγίου. 

Τα έξοδα για την έκδοση και διατήρηση σε ισχύ των 
προαναφερομένων εγγυήσεων, βαρύνουν αποκλειστικά 
τον φορέα διαχείρισης. 

Ο φορέας διαχείρισης υποχρεούται να ασφαλίσει: 

α)το σύνολο των έργων και εγκαταστάσεων του κατα¬ 
φυγίου, κατά παντός κατά κανόνα ασφαλιζομένου κινδύ¬ 
νου, ζημίας ή ατυχήματος κατά την διάρκεια οιωνδήποτε 
εργασιών εκτέλεσης ή συντήρησης αυτού, καθώς και κα¬ 
τά την διάρκεια λειτουργίας του. 

β)την αστική ευθύνη του έναντι κάθε τρίτου καθ' όλη την 
διάρκεια παραχώρησης. 


ΤοΔημόσιο σαν κύριος του καταφυγίου, δεν θα έχει κα¬ 
μιά συμμετοχή για την κάλυψη οποιουδήποτε κινδύνου. 

Στα εν λόγω ασφαλιστήρια ο φορέας διαχείρισης πρέ¬ 
πει να αναφέρεται ως συνασφαλιζόμενος με το Ελληνικό 
Δημόσιο/ Υπουργείο Ανάπτυξης/ Γ εν. Γ ραμματεία Τουρι¬ 
σμού. 

Ο φορέας διαχείρισης πρέπει να υποβάλει αντίγραφα 
των ασφαλιστηρίων συμβολαίων στη Δ/νση Θαλάσσιου 
Τουρισμού και Τουριστικών Λιμένων. 

Σε περίπτωση επελεύσεως ασφαλιστικής περιπτώσεως 
από εκείνες που καλύπτονται κατά τα ανωτέρω, η ασφα¬ 
λιστική αποζημίωση θα εισπράττεται από τον φορέα δια¬ 
χείρισης, υπό την προϋπόθεση ότι διατηρεί την ιδιότητά 
του αυτή, άλλως από το Ελληνικό Δημόσιο. 

Ο φορέας διαχείρισης υποχρεούται να αποκαταστήσει 
τη ζημιά εντός της προθεσμίας, που θα ταχθεί από το Ελ¬ 
ληνικό Δημόσιο/ Υπ. Ανάπτυξης/ Γ ενική Γ ραμματεία Του¬ 
ρισμού. 

Εάν παρέλθει άπρακτη η προθεσμία αυτή, το Ελληνικό 
Δημόσιο θα έχει κατά του φορέα διαχείρισης απαίτηση 
ίση με την ασφαλιστική αποζημίωση την οποία αυτός ει- 
σέπραξε ή θα εισέπραττε εάν επεδείκνυε την οφειλόμενη 
κατά τις περιστάσεις επιμέλεια. Το Δημόσιο μπορεί να 
επιδιώξειτην απαίτησή του αυτή και κατάτις διατάξεις πε¬ 
ρί είσπραξης δημοσίων εσόδων. 

Ο φορέας διαχείρισης, υποχρεούται καθ’ όλη τη διάρ¬ 
κεια της παραχώρησης να φροντίζει για την διατήρηση 
της κατοχής του καταφυγίου τουριστικών σκαφών και να 
αποκρούει με κάθε νόμιμο μέσο κάθε καταπάτηση ή διεκ¬ 
δίκηση αυτού, ανεξάρτητα από οποιαδήποτε δικαστική ή 
εξώδικο ενέργεια στην οποία τυχόν θα προβεί το Δημό¬ 
σιο, έχοντας ευθύνη για κάθε, έστω και από ελαφρά αμέ¬ 
λεια, βλάβη, μείωση ή απώλεια δικαιωμάτων του Δημοσί¬ 
ου. 

Επίσης οφείλει να γνωστοποιεί άμεσα στο Υπουργείο 
Ανάπτυξης / Γ ενική Γ ραμματεία Τ ουρισμού κάθε προσβο¬ 
λή δικαιώματος και κάθε σχετική δίκη, στην οποία το Ελ¬ 
ληνικό Δημόσιο δικαιούται να παρέμβει. 

Σε περίπτωση της τήρησης των προαναφερομένων 
προϋποθέσεων ή παράβασης από τον φορέα διαχείρισης 
οποιουδήποτε όρου της παρούσας, το Ελληνικό Δημόσιο 
δια των αρμοδίων οργάνων αυτού (Υπουργείο Ανάπτυ¬ 
ξης/ Γεν. Γ ραμματεία Τουρισμού) δικαιούται, με την επι¬ 
φύλαξη των λοιπών προβλεπομένων συνεπειών, να ζητή¬ 
σει εγγράφως από το φορέα διαχείρισης να συμμορφω¬ 
θεί εντός χρονικού διαστήματος τουλάχιστον 45 ημερών 
προς τις υποχρεώσεις του και εάν αυτός δεν τις εκπλη¬ 
ρώσει εντός της τασσόμενης προς τούτο προθεσμίας, να 
προβεί σε ανάκληση της παρούσας. 

Επιπλέον το Ελληνικό Δημόσιο δικαιούται να ζητήσει 
την άμεση κατάπτωση του συνόλου ή μέρους, των εις χεί- 
ρας του εγγυήσεων, χωρίς ο φορέας διαχείρισης να δι¬ 
καιούται να ζητήσει το προκαταβληθέν αντάλλαγμα ή 
οποιαδήποτε άλλη αποζημίωση. 

Μετά την καθ οιονδήποτε τρόπο λήξη της παραχώρη¬ 
σης, ο φορέας διαχείρισης οφείλει να παραδώσει αμέσως 
και χωρίς αντιρρήσεις το καταφύγιο τουριστικών σκα¬ 
φών, που περιέρχεται στο Ελληνικό Δημόσιο με όλες τις 
εντός αυτού εγκαταστάσεις, χωρίς καμία αποζημίωση 
του φορέα διαχείρισης. 

Τυχόν παραμονή του φορέα διαχείρισης μετά την λήξη 
της παραχώρησης, δεν επιφέρει παράταση ή ανανέωσή 

της, η δε είσπραξη οποιουδήποτε ποσού θεωρείται ως 
αποζημίωση αυθαίρετης χρήσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2003 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 

-♦- 

Αοιθ. 187/09 (2) 

Έγκριση Κανονισμού Λειτουργίας του Βιομηχανικού 
Πάρκου (ΒΙΠΑ) Κουφαλίων. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του νόμου 2545/97 "Βιομηχανικές και 
Επιχειρηματικές Περιοχές και άλλες διατάξεις" (ΦΈ.Κ. 
254/Α797) και ειδικότερα το άρθρο 12 αυτού. 

2. Τις διατάξεις του νόμου 1558/85 "Κυβέρνηση και Κυ¬ 
βερνητικά όργανα" (ΦΈ.Κ. 137/Α785) όπως τροποποιή¬ 
θηκε και συμπληρώθηκε από το Ν. 2081/92 (ΦΈ.Κ. 
89/Α792) και το Ν. 2469/97 (ΦΈ.Κ. 38/Α797). 

3. Το Π.Δ. 27/29.1.96 "Συγχώνευση των Υπουργείων 
Τουρισμού, Βιομηχανίας. Ενέργειας και Τεχνολογίας και 
Εμπορίου, στο Υπουργείο Ανάπτυξης" (ΦΈ.Κ. 19/Α796). 

4. Το Π.Δ. 456/25.9.85 "Μεταφορά Αρμοδιοτήτων, Υπη¬ 
ρεσιών και Προσωπικού στα Υπουργεία κ.λ.π." ( ΦΈ.Κ. 
163/Α785) και ειδικότερα το άρθρο 1 εδαφ. (α) και το άρ¬ 
θρο 2 παρ. 1 αυτού. 

5. Το Π.Δ. 229/10.7.86 "Σύσταση και Οργάνωση της Γε¬ 
νικής Γραμματείας Βιομηχανίας" (ΦΈ.Κ. 96/Α786) όπως 
τροποποιήθηκε με τις διατάξεις του Π.Δ 396/1989 "Οργά¬ 
νωση της Γενικής Γραμματείας Βιομηχανίας" (ΦΈ.Κ. 
172/Α789) και του Π.Δ. 189/95 (ΦΈ.Κ. 99/Α795) "Συμπλή¬ 
ρωση και τροποποίηση διατάξεων του Π.Δ. 396/89". 

6. Την 485/31.10.2001 Απόφαση του Πρωθυπουργού 
και του Υπουργού Ανάπτυξης (ΦΈ.Κ. 1484/Β701) σχετικά 
με την ανάθεση αρμοδιοτήτων στους Υφυπουργούς Ανά¬ 
πτυξης. 

7. Την 46325/2352 (ΦΈ.Κ. 1028/Δ716.10.87) απόφαση 
έγκρισης του Γενικού Πολεοδομικού Σχεδίου (ΓΠΣ) του 
Οικισμού Κουφαλίων Ν. Θεσσαλονίκης. 

8. Την 9175/465 Κοινή Υπουργική Απόφαση (ΦΈ.Κ. 695/ 
Β73.6.2003) που αναφέρεται στον "Καθορισμό του Φο¬ 
ρέα, της θέσης, της έκτασης και των ορίων του Βιμηχανι- 
κού Πάρκου (ΒΙΠΑ) Κουφαλίων, έγκρισης του Φορέα ΒΕ- 
ΠΕ και της Μελέτης Περιβαλλοντικών Επιπτώσεων. 

9. Τις διατάξεις του άρθρου 29 Α’ του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
και το γεγονός ότι από τις κανονιστικές διατάξεις αυτού 
του Διατάγματος δεν προκαλείται δαπάνη σε βάρος του 
κρατικού προϋπολογισμού και ειδικότερα του οικείου 
ΟΤΑ (ΦΈ.Κ. 154/Α792). 

10. Την 7504//04.11.03 αίτηση του Φορέα Ίδρυσης του 
Βιοτεχνικού Πάρκου Κουφαλίων "ΒΙ.ΠΑ ΚΟΥΦΑΛΙΩΝ 
Α.Ε." για την έγκριση του κανονισμού λειτουργίας αυτού, 
αποφασίζουμε: 

ΆΡΘΡΟ 1 

Εγκρίνεται ο Κανονισμός Λειτουργίας του ΒΙ.ΠΑ ΚΟΥ- 
ΦΑΛΙΩΝ που υποβλήθηκε από τον Φορέα Ίδρυσης του 
Βιομηχανικού Πάρκου Κουφαλίων "ΒΙΠΑΚ ΑΕ" και έχει ως 
ακολούθως: 


ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΒΙΟΜΗΧΑΝΙΚΟΥ ΠΑΡΚΟΥ ΚΟΥΦΑΛΙΩΝ "ΒΙΠΑΚ ΑΕ" 
Προοίμιο 

Κατ’ εφαρμογή του άρθρου 1 του Καταστατικού η Ανώ¬ 
νυμη Εταιρία με την Επωνυμία ΒΙΟΜΗΧΑΝΙΚΟ ΠΑΡΚΟ 
ΚΟΥΦΑΛΙΩΝ ΑΝΩΝΥΜΟΣ ΕΤΑΙΡΕΙΑ με διακριτικό τίτλο 
"ΒΙΠΑΚ ΑΕ" είναι ο Φορέας Διοίκησης και Διαχείρισης του 
ΒΙΠΑΚ Α.Ε. 

Του λοιπού, η Εταιρία αυτή θα αναφέρεται απλώς ως 
φορέας. 

ΚΕΦΑΛΑΙΟ I 

Προϋποθέσεις και όροι εγκατάστασης Επιχειρήσεων 
στο βιομηχανικό Πάρκο Κουφαλίων 

Άρθρο Ιο 

1. Στο Βιομηχανικό Πάρκο Κουφαλίων (ΒΙΠΑΚ) εγκαθί¬ 
στανται παραγωγικές βιοτεχνικές επιχειρήσεις, επαγγελ¬ 
ματικά εργαστήρια του άρθρου 1 παρ. Βτου Ν. 2545/97 
και κατά προτεραιότητα συνδεδεμένες με βιομηχανικές 
επιχειρήσεις αποθήκες πρώτων υλών και ετοίμων προϊό¬ 
ντων, με την προϋπόθεση ότι το αντικείμενο τους δεν προ- 
καλεί κινδύνους εκρήξεως, πυρκαγιάς διαφυγής ασφυ¬ 
κτικών ή τοξικών αερίων, διαρροής διαβρωτικών, τοξικών 
ή καυστικών υγρών και εν γένει ουσιών οι οποίες στις ανα- 
μενώμενες από τη συνήθη λειτουργία της επιχείρησης 
συγκεντρώσεις μπορούν να προκαλέσουν βλάβη σε αν¬ 
θρώπους ή πράγματα. 

2. Οι παραπάνω προϋποθέσεις διευκρινίζεται ότι αφο¬ 
ρούν οποιαδήποτε φάση της παραγωγής, συσκευασίας, 
αποθήκευσης, μεταφοράς πρώτων και βοηθητικών υλών 
ή τελικών προϊόντων, καθώς και διάθεσης αερίων υγρών 
και στερεών αποβλήτων. 

3. Για την τήρηση των όρων αυτών ο φορέας έχει το δι¬ 
καίωμα να προβαίνει: 

α) στην εξέταση όλων των αναγκαίων τεχνικών στοιχεί¬ 
ων προ της παραχώρησης του ακινήτου, 

β) στη διενέργεια ελέγχου κατά τη λειτουργία των επι¬ 
χειρήσεων, 

γ) στην ενημέρωση και πρόσκληση των υγειονομικών ή 
άλλων αρμόδιων υπηρεσιών προς επιβολή των κατά νόμο 
κυρώσεων σε περίπτωση παραβιάσεων των κανόνων αυ¬ 
τών, 

δ) στην παροχή στο Υπουργείο Ανάπτυξης κάθε πληρο¬ 
φορίας και οποιοδήποτε στοιχείο του ζητηθεί για τη διευ¬ 
κόλυνση του ελέγχου της λειτουργίας του πάρκου σύμ¬ 
φωνα με το άρθρο 13του Ν. 2545/97. 

4. Στο πλαίσιο του παρόντος κανονισμού, στο Πάρκο 
επιτρέπεται η εγκατάσταση των αναγκαίων επιχειρήσεων 
παροχής υπηρεσιών και οργανισμών κοινής ωφέλειας, 
για την εξυπηρέτηση των εγκατεστημένων επιχειρήσεων. 

5. Για την εγκατάσταση και λειτουργία των επιχειρήσε¬ 
ων στο Πάρκο, απαραίτητη προϋπόθεση είναι, κάθε επι¬ 
χείρηση να είναι εφοδιασμένη με όλες τις απαιτούμενες 
από την ισχύουσα νομοθεσία άδειες. 

6. Κάθε εγκατεστημένη επιχείρηση μπορεί αν μεταβάλ¬ 
λει τον παραγωγικό σκοπό που δήλωσε κατά την εγκατά¬ 
σταση, μόνο μετά από έγγραφη συναίνεση και κατ’ από¬ 
λυτη κρίση του Φορέα, αφού υποβάλλει έγγραφα και αι¬ 
τιολογημένα το αίτημά της. 

7. Εάν μια εγκατεστημένη επιχείρηση παύσει τη λει¬ 
τουργία της ή μεταβάλει χωρίς έγγραφη έγκριση του Φο- 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


277 


ρέα τον παραγωγικό σκοπό της, ο Φορέας δικαιούται να 
προβεί σε κάθε νόμιμη ενέργεια με σκοπό την ανάκληση 
της άδειας λειτουργίας της. 

8. Τα αναφερόμενα στις παραπάνω παραγράφους πρέ¬ 
πει να αποτελούν όρους της σύμβασης παραχώρησης 
των ακινήτων προς τις επιχειρήσεις. 

Επίσης τα παραπάνω αναφερόμενα ισχύουν και για 
τους καθολικούς και ειδικούς εν γένει αναδόχουςτων αρ¬ 
χικών ιδιοκτητών. 

Άρθρο 2ο 

1. Η εγκατάσταση επιχείρησης, δημόσιας αρχής ή υπη¬ 
ρεσίας κοινής ωφέλειας που περιλαμβάνεται στα οριζό¬ 
μενα από τις παραγράφους 1 και 4 του άρθρου 1 του πα¬ 
ρόντος κανονισμού γίνεται είτε δια μεταβιβάσεως της κυ¬ 
ριότητας, είτε δι’ εκμισθώσεως, ή άλλης ενοχικής σχέσης 
υπό όρους που συμφωνούνται σε κάθε περίπτωση μετα¬ 
ξύ του φορέα και της επιχείρησης, δημόσιας αρχής, ή 
υπηρεσίας στα πλαίσιο των όρων του παρόντος κανονι¬ 
σμού και πάντοτε ενώπιον συμβολαιογράφου. 

2. Οι όροι, εν γένει παραχώρησης των ακινήτων του 
Πάρκου, οι οποίοι αφορούντοντρόπο διάθεσης, τοντρό- 
πο πληρωμής, το μίσθιο κλπ θα καθορίζονται με απόφαση 
του Διοικητικού Συμβουλίου του Φορέα και θα διατυπώ¬ 
νονται στη σύμβαση που θα υπογράφεται σε κάθε περί¬ 
πτωση. 

Γενικά τα απορρίμματα πριν απομακρυνθούν από το 
ιδιωτικό φρεάτιο συλλογής λημμάτων θα πρέπει να πλη¬ 
ρούν τις παρακάτω προδιαγραφές, προκειμένου να γίνο¬ 
νται αποδεκτά από το δίκτυο αποχέτευσης του Πάρκου. 

Απαγορεύεται η παρουσία εντός των αποβλήτων των 
ακολούθων ουσιών: 

Ανθρακασβεστίου ή ουσιών που περιέχουν ανθρακα- 
σβέστιο. 

Υγρών θερμοκρασίας μεγαλύτερης των 45ο Ο, συμπε¬ 
ριλαμβανομένων και των υγρών ψύξεως. 

Ουσιών με σημείο αναφλέξεως < 25ο Ο 

Υγρών με ρΗ < 6,0 ή ρΗ> 9,5 

3. Οι διατάξεις του Νόμου 2545/97 περί Β.Ε.ΠΕ ισχύουν 
γενικώς και για το Βιομηχανικό Πάρκο Κουφαλίων. Όπου 
ο παρών κανονισμός τυχόν αντίκειται σ’ αυτές τις διατά¬ 
ξεις, επικρατούν οι τελευταίες. 

ΚΕΦΑΛΑΙΟ II 

Δικαιώματα και υποχρεώσεις των 
συμβαλλομένων μερών 

Άρθρο 3ο 

1. Απαγορεύεται απολύτως σε οποιαδήποτε εγκατε¬ 
στημένη επιχείρηση η ανόρυξη φρεατίων για την προμή¬ 
θεια νερού ή η εκσκαφή απορροφητικών ή και σηπτικών 
βόθρων. 

Ειδικές κατασκευές για την προεργασία αποβλήτων, 
στην περίπτωση που αυτό απαιτείται από την παραγωγι¬ 
κή δραστηριότητα της επιχείρησης, επιτρέπονται μόνα 
μετά από έγγραφη έγκριση του Φορέα, που έχει τη δυνα¬ 
τότητα να επιβάλει και την κατασκευή αυτού του είδους 
των εγκαταστάσεων, εφόσον κρίνεται σκόπιμο για την 
προστασία εν γένει του περιβάλλοντος. 

2. Οι εγκατεστημένες επιχειρήσεις συνδέονται υποχρε¬ 
ωτικά, μέσω του αποχετευτικού δικτύου του πάρκου με το 
σύστημα Καθαρισμού Υγρών Αποβλήτων της ΔΕΥΑ Κου¬ 
φαλίων. Στο εν λόγω αποχετευτικό δίκτυο απαγορεύεται 


η αποχέτευση λυμάτων εκτός εάν έχει ληφθεί προηγου¬ 
μένως σχετική άδεια από το Φορέα, στην οποία αναφέρε- 
ται σαφώς η επιτρεπόμενη για απόρριψη ποσότητα και 
ποιότητα. 

Η επιχείρηση είναι υποχρεωμένη να κατασκευάσει ειδι¬ 
κό φρεάτιο κατά μήκος του αγωγού αποχέτευσής τους , 
ούτως ώστε να υπάρχει η δυνατότητα από την ΒΙ.ΠΑ.ΚΑΕ 
να ελέγχει τα παροχετευμένα στην αποχέτευση λύματα 
της επιχείρησης. Η πλέον ενδεδειγμένη θέση του φρεατί¬ 
ου είναι μεταξύ της ρυμοτομικής και οικοδομικής γραμ¬ 
μής· 

Ο Φορέας διατηρείτο δικαίωμα να ελέγχει το είδος και 
την ποσότητα των διατιθέμενων λυμάτων και να καλεί τις 
υγειονομικές ή άλλες αρμόδιες υπηρεσίες της Νομαρ¬ 
χίας για τη διενέργεια ελέγχων, καθώς και να επιβάλει τις 
κατά νόμο κυρώσεις. 

Γενικά τα λύματα ή βιομηχανικά απόβλητα κάθε επιχεί¬ 
ρησης πρέπει να πληρούν τις παρακάτω προδιαγραφές, 
προκειμένου να γίνονται αποδεκτά από το δίκτυο αποχέ¬ 
τευσης του Πάρκου. 

Απαγορεύεται η παρουσία εντός των αποβλήτων των 
ακολούθων ουσιών: 

Ανθρακασβεστίου ή ουσιών που περιέχουν ανθρακα- 
σβέστιο. 

Υγρών θερμοκρασίας μεγαλύτερης των 45ο Ο, συμπε¬ 
ριλαμβανομένων και των υγρών ψύξεως. 

Ουσιών με σημείο ανάφλεξης < 25ο Ο 

Υγρών με ρΗ < 6,0 ή ρΗ > 9,5 

Ουσιών κολλωδών ή διογκούμενων όταν έρχονται σε 
επαφή με το νερό. 

Ραδιενεργών ουσιών κάθε είδους. 

Τα φυσικοχημικά και βιολογικά χαρακτηριστικά των 
αποβλήτων πρέπει να είναι στα παρακάτω όρια: 

1. Βιοχημικά απαιτούμενο οξυγόνο (Β0Ω05) < 500 ρρπι 

2. Βιοχημικά απαιτούμενο οξυγόνο (ΒΟϋΟδ) < 350 
ρρπι 

3. Χημικά απαιτούμενο οξυγόνο (ΟΟϋ) < 1200 ρρπι 

4. Αιωρούμενα στερεά < 500 ρρπι 

5. Συνολικά στερεά δι’ εξατμίσεως < 1500 ρριτι 

6. Θειϊκά (ως -304-2) < 750 ρρπι 

7. Διαλυτικά θειούχα (ως -3-2) < 10 ρρπι 

8. Κυανούχα και θειοκυανούχα (ως ΟΝ) < 5 ρρπι 

9. Φαινόλες < 5 ρρπι 

10. Απορρυπαντικά < 50 ρρπι 

11. Λίπη και εκχυλιζόμενες ουσίες με πετρελ. Αιθέρα < 
50 ρρπι 

12. Υδράργυρος < 0 ρρπι 

13. Χρώμιο εξασθενές < 0 ρρπι 

14. Σίδηρος < 50 ρρπι 

15. Μαγγάνιο < 20 ρρπι 

16. Νικέλιο < 5 ρρπι 

17. Κάδμιο <5 ρρπι 

18. Ψευδάργυρος < 5 ρρπι 

19. Χρώμιο τρισθενές < 5 ρρπι 

20. Χαλκός < 5 ρρπι 

21. Μόλυβδος < 5 ρρπι 

Η συνολική ποσότητα των υπ’ αριθ. 16-21 να μην υπερ¬ 
βαίνει το 10 ρρπι. Τα μη βιολογικά αποικοδομίσιμα απορ¬ 
ρυπαντικά να μην υπερβαίνουν το 5 ρρπι. 

Τα όρια περιεκτικότητας διαλυτών αναμείξεων με το νε¬ 
ρό πρέπει να αποκλείουν κίνδυνο δημιουργίας εκρηκτι¬ 
κής ή τοξικής ατμόσφαιρας εντός του οχετού. Ο Φορέας 
επιφυλάσσεται του δικαιώματος να μεταβάλλει τα παρα- 

πάνω όρια και να προσθέτει και άλλες ουσίες στις παρα¬ 
πάνω προδιαγραφές ορίζοντας και τα επιθυμητά τους 
όρια. 

Η κεντρική μονάδα επεξεργασία των αποβλήτων του 
Πάρκου λειτουργεί με βάση τις παραπάνω προδιαγραφές 
των προς επεξεργασία αποβλήτων και τα διαθέτει περαι¬ 
τέρω σύμφωνα με τις ισχύουσες νομαρχιακές ή υπουργι¬ 
κές αποφάσεις. Εάν στο μέλλον γίνουν σημαντικές τρο¬ 
ποποιήσεις στις αποφάσεις τελικής διάθεσης των επε¬ 
ξεργασμένων αποβλήτων ο Φορέας έχει το δικαίωμα να 
τροποποιήσει τις παραπάνω προδιαγραφές. 

Οι χρησιμοποιούντες το αποχετευτικό δίκτυο του Πάρ¬ 
κου υποχρεούνται να καταβάλλουν τέλος επεξεργασίας 
στο Φορέα, προκειμένου να καλυφθούν οι ανάγκες επε¬ 
ξεργασίας που αναλαμβάνει η ΒΙΠ ΑΚΑΕ έναντι της ΔΕΥΑ 
Κουφαλίων. Τα τέλη θα αναθεωρούνται ετησίως. 

3. Κάθε επιχείρηση της οποίας τα βιομηχανικά απόβλη¬ 
τα απαιτούν είδος καθαρισμού διάφορο του βιολογικού, 
θα πρέπει να αντιμετωπίζει τούτο με δικά της μέσα και με 
βάση τις ισχύουσες κατά περίπτωση διατάξεις. Σε περί¬ 
πτωση που ο Φορέας κρίνει ότι η προκαλούμενη ή προ- 
βλεπόμενη όχληση από μια βιομηχανία είναι υπερβολική 
μπορεί να επιβάλλει τη λήψη μέτρων, με έξοδα της επι¬ 
χείρησης, προς άρση ή πρόληψη των οχλήσεων αυτών. 

4. Οι επιχειρήσεις υποχρεούνται να διατηρούν, για λό¬ 
γους καλαισθησίας, σε καλή κατάσταση τα ανήκοντα σ’ 
αυτές κτίρια και τους ασκεπείς χώρους κατάλληλα εξω- 
ραϊσμένους. 

5. Κάθε επιχείρηση εντός του Πάρκου είναι υποχρεω¬ 
μένη να συγκεντρώνει τα οικιακά και βιομηχανικά απορ¬ 
ρίμματα μέσα σε κατάλληλα δοχεία σε καθορισμένες από 
το φορέα θέσεις, ώστε να είναι δυνατή η συλλογή και απο¬ 
κομιδή τους από την αρμόδια προς τούτο υπηρεσία. Σε 
περίπτωση μεγάλου όγκου ή οχληράς φύσης βιομηχανι¬ 
κών απορριμμάτων, η επιχείρηση υποχρεούται να μερι¬ 
μνά για την αποκομιδή του με δικά της έξοδα. 

6. ΟΙ επιχειρήσεις υποχρεούνται στην ακριβή τήρηση 
όχι μόνο των πιο πάνω όρων αλλά γενικότερα και των 
ισχυόντων κανονισμών των αρμόδιων υγειονομικών αρ¬ 
χών και να συμμορφώνεται σε κάθε υπόδειξη των αρμο¬ 
δίων αρχών. 

Άρθρο 4ο 

1. Ο Φορέας διατηρείτο αποκλειστικό δικαίωμα να ρυθ¬ 
μίζει την κίνηση πεζών και οχημάτων στους χώρους του 
Πάρκου και να μεριμνά για όλα τα ανακύπτοντα προβλή¬ 
ματα κυκλοφορίας, συνεργαζόμενη με τις αρμόδιες τοπι¬ 
κές αρχές. 

2. Επιτρέπεται η στάθμευση μόνο στους ειδικά διαμορ¬ 
φωμένους χώρους στάθμευσης (ΡΑΒΚΙΝΟ). Η φόρτωση 
και εκφόρτωση προϊόντων ή πρώτων υλών, η μεταφορά 
υλικών κλ.π. πρέπει να διενεργείται κατά τρόπο που Θα 
διασφαλίζει την καθαριότητα των κοινοχρήστων και κοι- 
νοκτήτων χώρων. 

3. Οι χώροι πρασίνου και οι χώροι εξωραϊσμού θα δια¬ 
μορφώνονται βάσει υποχρεωτικώς τηρούμενων προδια¬ 
γραφών καθοριζόμενων από τον φορέα. Η συντήρηση 
των χώρων πρασίνου και των λοιπών χώρων εξωραϊσμού 
του Πάρκου είναι υποχρεωτική για το σύνολο των εγκατε¬ 
στημένων. 

4. Ο φωτισμός των χώρων και η τοποθέτηση πληροφο¬ 
ριακών ή διαφημιστικών πινακίδων εναπόκειται στην απο¬ 
κλειστική αρμοδιότητα του φορέα. 


5. Δεν επιτρέπεται η χρήση των κοινοχρήστων και κοι- 
νοκτήτων χώρων για άλλες χρήσεις πλην των προανα- 
φερθεισών στα προηγούμενα άρθρα (κυκλοφορία πεζών 
και οχημάτων, στάθμευση οχημάτων, χώροι πρασίνου, Ει¬ 
δικές εγκαταστάσεις). 

6. Οι εγκαταστημένες επιχειρήσεις πρέπει να συμμορ¬ 
φώνονται με τις διατάξεις του Νόμου 2545/97 "περί βιο¬ 
μηχανικών και επιχειρηματικών περιοχών" καθώς και με 
τις τυχόν μελλοντικές τροποποιήσεις ή συμπληρώσεις 
αυτού, καλούμενες από το φορέα εγγράφως να λάβουν 
γνώση τούτων. Το ίδιο ισχύει και προκειμένου περί πα¬ 
ντός Νόμου που πιθανόν διέπει την προστασία του περι¬ 
βάλλοντος. 

Άρθρο 5ο 

1. Οι εγκατεστημένες επιχειρήσεις πρέπει να καταβάλ¬ 
λουν κάθε δυνατή επιμέλεια, για να αποφεύγεται η πρό¬ 
κληση (επαγωγή) ζημιάς στους δρόμους του Πάρκου και 
να καταβάλλουν στο φορέα αποζημίωση για κάθε ζημιά 
που προξένησαν από αμέλεια στα δίκτυα (οδούς, χώρους 
στάθμευσης, χώρους πρασίνου, υπονόμους, οχετούς, 
σωλήνες ύδρευσης, δίκτυα ηλεκτροδότησης τηλεφωνο- 
δότησης κλπ). 

2. Οι επιχειρήσεις δεν επιτρέπεται να σχηματίζουν χώ¬ 
ρους σκουπιδιών ή αχρήστων μέσα στα κτίρια ή έξω από 
αυτά. Όλα τα σκουπίδια και άχρηστα που πιθανώς σω¬ 
ρεύονται εντός των χώρων των επιχειρήσεων, πρέπει να 
μεταφέρονται με μέριμνα κάθε επιχείρησης στους ειδι¬ 
κούς χώρους εναπόθεσης απορριμμάτων του Πάρκου. 

3. Γενικώς οι επιχειρήσεις υποχρεούνται να διατηρούν 
τους χώρους των μονάδων τους καθαρούς και σε καλή 
κατάσταση και τάξη. 

Άρθρο 6ο 

1. Ο Φορέας διατηρεί το δικαίωμα να καθορίζει τις θέ¬ 
σεις και τον τρόπο προβολής των εγκαταστημένων επι¬ 
χειρήσεων και να τοποθετεί πληροφοριακά σήματα ή πι¬ 
νακίδες στους χώρους του πάρκου. 

2. Επιτρέπεται η τοποθέτηση πινακίδων ή σημάτων εν¬ 
δεικτικών της επωνυμίας των επιχειρήσεων μόνο στους 
ιδιόκτητους χώρους κάθε μονάδας. Οι πινακίδες θα είναι 
ίσων διαστάσεων και σύμφωνα με την εγκεκριμένη μορφή 
από τον φορέα. 

3. Η παράβαση κάποιας από τις παραπάνω διατάξεις 
των άρθρων 3,4,5 και 6 παρέχει το δικαίωμα στο φορέα να 
προβεί στην άρση της παραβάσεως με δαπάνες του πα¬ 
ραβάτη. 

ΚΕΦΑΛΑΙΟ III 

Παρεχόμενες υπηρεσίες και οικονομικές επιβαρύνσεις 

Άρθρο 7ο 

1. Στο ΒΙΠΑΚ παρέχονται για την εξυπηρέτηση των 
εγκατεστημένων σ’ αυτή επιχειρήσεων, υπηρεσίες: 

α) Διοίκησης, καθαριότητας, φωτισμού και ευπρεπι- 
σμού των κοινόχρηστων χώρων (στεγασμένων και υπαί¬ 
θριων) . 

β) Συντήρησηςτων γενικών υποδομών, φύλαξης, ασφά¬ 
λισης του Πάρκου καθώς και επεξεργασίας διάθεσης λυ¬ 
μάτων. 

2. Οι επιχειρήσεις είναι υποχρεωμένες να αποδεχθούν 
τις υπηρεσίες που αναφέρονται στην παράγραφο 1 του 
παρόντος άρθρου, καταβάλλοντας στο φορέα τις αναλο- 

γούσες δαπάνες, οι οποίες καθορίζονται από αυτόν για 
την κάλυψη των δαπανών παροχής των υπηρεσιών αυ¬ 
τών. 

Ειδικότερα οι δαπάνες κάθε επιχείρησης για την παρο¬ 
χή των υπηρεσιών της παραγράφου 1 του παρόντος άρ¬ 
θρου επιμερίζονται αναλογικά με βάση την αναλογία της 
επιφάνειας του οικοπέδου κάθε επιχείρησης προς τη συ¬ 
νολική επιφάνεια του Πάρκου καθώς και άλλους συντελε¬ 
στές βαρύτητας οι οποίοι θα προσδιοριστούν από το φο¬ 
ρέα μετά την εγκατάσταση και λειτουργία των επιχειρή¬ 
σεων, και οι οποίοι θα αναθεωρούνται ετησίως. 

Η αναθεώρηση αυτή είναι υποχρεωτική για τους εγκα¬ 
τεστημένους μέχρις ότου αποφανθούν τελεσίδικα τα δι¬ 
καστήρια κατά το άρθρο 17 του παρόντος επί των τυχόν 
αντιρρήσεωντους, χωρίς να δικαιούνται να αρνηθούντην 
καταβολή των δαπανών αυτών. 

Αποκλείεται η προσφυγή σε ασφαλιστικά μέτρα εκ 
μέρους των εγκατεστημένων, παραιτουμένων παντός 
σχετικού δικαιώματος τους. 

Άρθρο 8ο 

1. Ο Φορέας μπορεί να παρέχει στις εγκατεστημένες 
επιχειρήσεις και υπηρεσίες υποστήριξης των επιχειρημα¬ 
τικών δραστηριοτήτων χρησιμοποιώντας δικά του στελέ¬ 
χη ή εξωτερικούς εμπειρογνώμονες. 

2. Οι υπηρεσίες αυτές που αφορούν θέματα Τεχνικής 
βοήθειας, συμβουλών, μελετών, κατάρτισης επιμόρφω¬ 
σης, προβολής, προώθησης των προϊόντων δεν είναι υπο¬ 
χρεωτικές για τις εγκατεστημένες επιχειρήσεις. 

Σε κάθε περίπτωση θα συνάπτεται συμφωνία συνεργα¬ 
σίας μεταξύ φορέα και επιχείρησης όπου θα προσδιορί¬ 
ζονται επακριβώς οι προσφερόμενες υπηρεσίες η αμοιβή 
του φορέα και η αναλογούσα συμμετοχή στη δαπάνη ανά 
επιχείρηση. 

Άρθρο 9ο 

Η εγκατάσταση και λειτουργία στο Πάρκο, αρχών ή 
υπηρεσιών δημόσιου χαρακτήρα που ολοκληρώνουν τον 
κύκλο των παρεχόμενων προς τις επιχειρήσεις και το προ¬ 
σωπικό το απασχολούμενο σ’ αυτές υπηρεσιών, και διευ¬ 
κολύνσεων, ανάγεται στη γενικότερη μέριμνα του φορέα. 

Άρθρο 10ο 

1. Το αντίτιμο του καταναλισκόμενου από τις επιχειρή¬ 
σεις ηλεκτρικού ρεύματος καθώς και τα τέλη τηλεφωνι¬ 
κών συνδιαλέξεων με τις τυχόν ισχύουσες κατά περίπτω¬ 
ση πάγιες επιβαρύνσεις βαρύνουντις επιχειρήσεις και κα¬ 
ταβάλλονται από αυτές απ’ ευθείας στον οργανισμό ή 
επιχείρηση που παρέχει τις υπηρεσίες αυτές. 

2. Γιατην ύδρευση ισχύει ο σχετικός κανονισμός υδρο¬ 
ληψίας της Δημοτικής Επιχείρησης ύδρευσης και το αντί¬ 
τιμο του καταναλισκόμενου νερού το οποίο βαρύνει την 
κάθε επιχείρηση, καταβάλλεται στην επιχείρηση. 

Άρθρο 11ο 

1. Οι δαπάνες οι οποίες επιβαρύνουν τις επιχειρήσεις 
που είναι εγκατεστημένες στο Πάρκο καθορίζονται ως 
εξής: 

α) Δαπάνες συντήρησης, βελτίωσης και επισκευής 
εγκαταστάσεων, δικτύων και κοινόχρηστων χώρων, φύ¬ 
λαξης και ασφάλισης του χώρου του Πάρκου. 

β) Δαπάνες λειτουργίας και συντήρησης του Συστήμα¬ 
τος Επεξεργασίας Άυμάτων 


γ) Δαπάνες για την τοποθέτηση και συντήρηση τυπο¬ 
ποιημένων πλαισίων ή στοιχείων ανάρτησης πληροφο¬ 
ριακών πινακίδων, 

δ) Δαπάνες διαφήμισης και προβολής του Πάρκου μέ¬ 
σω Μ.Μ.Ε., εντύπων, ηλεκτρονικών δικτύων κ.λ.π. 

ε) Γενικά έξοδα Διοίκησης και Διαχείρισης του ΒΙΠΑ 
Κουφαλίων (αμοιβές προσωπικού, αποζημιώσεις μελών 
Δ.Σ και επιτροπών). 

στ) Κάθε άλλη μη ρητά κατονομαζόμενη κοινόχρηστη δα¬ 
πάνη που έχει σχέση με τη λειτουργικότητα του Πάρκου. 

2. Το συνολικό ετήσιο ύψος των δαπανών της παρα¬ 
γράφου 1 του παρόντος άρθρου καθορίζεται το πρώτο 
δεκαπενθήμερο του Σεπτεμβρίου με απόφαση του Διοι¬ 
κητικού Συμβουλίου του Φορέα, μετά από γραπτή εισή¬ 
γηση της αρμόδιας υπηρεσίας αυτού και αποτελεί τον 
προϋπολογισμό δαπανών του επόμενου έτους. 

3. Οιδαπάνεςτηςπαραγράφου 1 του παρόντος άρθρου 
επιμερίζονται ανά δίμηνο στις εγκατεστημένες στο Πάρ¬ 
κο επιχειρήσεις. 

4. Οι εγκαταστημένες επιχειρήσεις οφείλουν να κατα¬ 
βάλλουν στο Φορέα το επιμεριζόμενο σ’ αυτές ποσό στην 
τακτή προθεσμία και με τον τρόπο που θα τους καθορίσει 
αυτός. 

5. Ουδείς δικαιούται να αρνηθεί την καταβολή των δα¬ 
πανών αυτών υποχρεούμενος προς τούτο, μέχρι να απο¬ 
φανθούν τα Δικαστήρια κατ’ άρθρ, 17 του παρόντος επί 
των τυχόν αντιρρήσεών του. 

Αποκλείεται η προσφυγή των εγκατεστημένων στη δια¬ 
δικασία των ασφαλιστικών μέτρων, παραιτουμένων πα¬ 
ντός σχετικού δικαιώματος τους. 

Άρθρο 12ο 

Η ασφάλιση των εγκαταστάσεων του Πάρκου κατά κιν¬ 
δύνων πυράς, πλημμύρας, εκρήξεων κλπ είναι υποχρεω¬ 
τική. Οι κτιριακές και λοιπές εγκαταστάσεις ιδιοκτησίες 
των εγκαταστημένων επιχειρήσεων ασφαλίζονται από 
αυτές με μέριμνα του φορέα, ώστε να αποφεύγονται οι 
συνέπειες της υποασφαλίσεως. Η σχετική δαπάνη βαρύ¬ 
νει τους ιδιοκτήτες ή μισθωτές των χώρων αυτών. 

ΚΕΦΑΛΑΙΟ IV 

Διοίκηση - Έλεγχος - Δικαστική επίλυση διαφορών 

Άρθρο 13ο 

Το Πάρκο διευθύνεται από το Διοικητικό Συμβούλιο του 
φορέα, το οποίο προσδιορίζει τη διάρθρωση των υπηρε¬ 
σιών ανάλογα με τις ανάγκες του επιχειρηματικού του 
σχεδίου, εκπροσωπεί το φορέα στις σχέσεις με τρίτους, 
ελέγχει την εύρυθμη λειτουργία του Πάρκου, την ακριβή 
εκτέλεση και εφαρμογή από όλους τους υπόχρεους των 
διατάξεων του παρόντος κανονισμού, διαπιστώνει τυχόν 
παραβάσεις και παίρνει τα πάσης φύσεως μέτρα για την 
οργάνωση και λειτουργία του Πάρκου. 

Άρθρο 14ο 

1. Για την ορθολογική οργάνωση και λειτουργία του 
Πάρκου συγκροτείται ως συμβουλευτικό όργανο, γνωμο- 
δοτική επιστημονική επιτροπή η οποία απαρτίζεται από: 
α) Τ ον Πρόεδρο του Δ.Σ. του φορέα 
β) Ένα εκπρόσωπο του Δ.Σ. της Δημοτικής Αναπτυξια¬ 
κής επιχείρησης Κουφαλίων (ΔΑΕΚ) 
γ) Ένα εκπρόσωπο του Δ.Σ. της Δημοτικής επιχείρησης 
Ύδρευσης και Αποχέτευσης Κουφαλίων (ΔΕΥΑΚ) 

δ) Δύο εκπροσώπους των εγκατεστημένων επιχειρήσε¬ 
ων. 

2. Η επιτροπή συνέρχεται με πρόσκληση του προέδρου 
μια φορά τουλάχιστον κάθε τρίμηνο και βρίσκεται σε 
απαρτία όταν παρίστανται τουλάχιστον τέσσερα από τα 
μέλη της. 

Άρθρο 15ο 

Ο Φορέας μια τουλάχιστον φορά το εξάμηνο, ασκεί 
έλεγχο στις εγκατεστημένες στο Πάρκο επιχειρήσεις. Ο 
έλεγχος αποσκοπεί στη διαπίστωση της τήρησης του πα¬ 
ρόντος κανονισμού, των συμβατικών υποχρεώσεων των 
επιχειρήσεων και την εφαρμογή της κείμενης νομοθε¬ 
σίας. 

Ο Φορέας συντάσσει έκθεση ελέγχου την οποία μεταβι¬ 
βάζει εντός μηνός από τη λήξη κάθε εξαμήνου στο Υπουρ¬ 
γείο Ανάπτυξης, σύμφωνα με τα οριζόμενα στο άρθρο 13 
§3 του Ν.2545/97. 

Άρθρο 16ο 

Οι διαφορές οι οποίες ανακύπτουν μεταξύ του φορέα 
και των εγκατεστημένων στο Πάρκο επιχειρήσεων και 
ανάγονται στην ερμηνεία καιτην εφαρμογή του παρόντος 
κανονισμού ή σε ενδεχόμενα κενά αυτού, λύονται απο¬ 
κλειστικά από τα δικαστήρια Ν. Θεσ/νίκης . 

ΚΕΦΑΛΑΙΟ V 
Μεταβατικές διατάξεις 

Άρθρο 17ο 

1. Σε περίπτωση κατά την οποία, από αντικειμενικούς 
λόγους καθίσταται ανέφικτος η εφαρμογή ορισμένων 
διατάξεων του κανονισμού, τα θέματα που προκύπτουν 
ρυθμίζονται αναλόγως με αποφάσεις του Διοικητικού 
Συμβουλίου του Φορέα 


2. Στα συμβόλαια μεταβίβασης ή μίσθωσης, εφόσον κα¬ 
τά το χρόνο καταρτίσεως τους υφίστανται αδυναμία 
εφαρμογής διατάξεων του κανονισμού, γίνεται ρητή 
μνεία αυτού και ρυθμίζονται στο συμβόλαιο όλα τα θέμα¬ 
τα που προκύπτουν. 

Άρθρο 18ο 

Η τήρηση και εφαρμογή των διατάξεων του παρόντος 
κανονισμού είναι καθολικώς υποχρεωτική, τόσο από τις 
προεγκατεστημένες ή εγκαθιστάμενες στο Πάρκο επιχει¬ 
ρήσεις, όσο και από τους καθολικούς ή ειδικούς, διαδό¬ 
χους αυτών, ανεξαρτήτως εάν ο κανονισμός μνημονεύε¬ 
ται στις μεταβατικές πράξεις ή το πρόγραμμα πλειστη- 
ριασμού ή την κατακυρωτική περίληψη. 

ΑΡΘΡΟ 2 

Η απόφαση αυτή να δημοσιευθεί και έχει ισχύ μετά την 
δημοσίευσή της στην Εφημερίδα της Κυβερνήσεως. 

Αθήνα,8 Ιανουάριου 2004 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην 7652/24.11.2003 απόφαση του Νομάρχη Πειραιά 
που δημοσιεύθηκε στο Φ.Ε.Κ. 1836/10.12.2003 τ.Β' και 
αφορά το περιεχ. 6 σελ. 25012, στήλη 2, στίχο 5 από το τέ¬ 
λος, επιφέρεται η πιο κάτω διόρθωση: 

Από το λανθασμένο "Ελένη του Σταυρού", 

στο ορθό "Ελένη του Σταύρου". 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




